CELEX: 32010R0801
Language: bg
Date: 2010-09-13 00:00:00
Title: Регламент (ЕС) № 801/2010 на Комисията от 13 септември 2010 година за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето  Текст от значение за ЕИП

14.9.2010   
            
            
               BG
            
            
               Официален вестник на Европейския съюз
            
            
               L 241/1
            
         РЕГЛАМЕНТ (ЕС) № 801/2010 НА КОМИСИЯТА
   от 13 септември 2010 година
   за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (1), и по-специално член 10, параграф 3 от нея,
   като има предвид, че:
   
               (1)
            
            
               Показателите на държавата на знамето са един от общите параметри за определяне на рисковия профил на корабите.
            
         
               (2)
            
            
               При оценяването на рисковия профил на даден кораб следва да се вземе предвид броят задържания в рамките на Съюза и в региона, обхванат от Парижкия меморандум за разбирателство за държавния пристанищен контрол (Парижки МР).
            
         
               (3)
            
            
               Изглежда необходимо да се доразвие опитът, натрупан посредством прилагането на Парижкия МР, по отношение на методологията, използвана за оценяване на показателите на държавата на знамето.
            
         
               (4)
            
            
               Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби,
            
         ПРИЕ НАСТОЯЩИЯ РЕГЛАМЕНТ:
   Член 1
   Категоризиране на държавите на знамето въз основа на броя задържания
   1.   С оглед на установяването на показателите на държавата на знамето по смисъла на Директива 2009/16/ЕО, държавите на знамето се класират в черен, сив или бял списък, приети в съответствие с Парижкия МР въз основа на всички проверки и задържания за период от три години. Освен това държавите на знамето, изброени в черния списък, се разделят на такива с много висок, висок, среден до висок или среден риск, в зависимост от броя на задържанията им. Класирането се актуализира ежегодно.
   2.   Класирането на дадена държава на знамето в черния, сивия или белия списък изисква най-малко тридесет проверки на държавния пристанищен контрол.
   3.   Методологията и формулите, използвани за категоризиране на държавите на знамето, съответстват на критериите за държава на знамето, посочени в приложението.
   Член 2
   Показатели на държавата на знамето въз основа на одита на ММО
   Съответствието, посочено в приложение I, част I.1, буква в), подточка iii) към Директива 2009/16/ЕО, изисквано, за да бъде счетен кораб за представляващ понижен риск, се счита, че е налице, когато Комисията получи писмено потвърждение от държавата на знамето, че е завършен окончателен одиторски доклад и, според случая, че е подаден план за коригиращи действия. Одитите, извършени преди 17 юни 2009 г., също се вземат предвид.
   Член 3
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Прилага се от 1 януари 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 септември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 131, 28.5.2009 г., стр. 57.
   
      ПРИЛОЖЕНИЕ
      
         Критерии за държава на знамето
      
      (посочени в член 10, параграф 3, буква а) от Директива 2009/16/ЕО)
      
                  1.
               
               
                  Показателите на всяка държава на знамето се изчисляват, като се използва стандартна формула за статистически изчисления, в която са определени известни стойности. Лимитите за черно до сиво и сиво до бяло се определят със следните формули:
                  
                     
                  където:
                  N е броят на проверките
                  p е допустимият лимит за задържания
                  z е критичната стойност на нормалното разпределение (1,645 за ниво на сигурност от 95 %)
               
            
                  2.
               
               
                  Формулите, посочени в точка 1, предвиждат допуснатия брой задържания за черния или за белия списък. Брой задържания над черния до сив лимит е по-лош от средния и следователно се вписва в черния списък, докато брой задържания под белия до сив лимит е по-добър от средния и следователно се вписва в белия списък. Когато броят задържания за дадена държава на знамето се разполага между двете, държавата на знамето се вписва в сивия списък.
               
            
                  3.
               
               
                  За да се сравнят показателите на държавите на знамето, изброени в черния, сивия или белия списък, се повтаря изчислението, като се коригира p във формулите, определени в точка 1.
               
            
                  4.
               
               
                  За да се направят сравними показателите на държавата на знамето, се използва коефициентът на остатъка (EF). EF е показание за броя пъти, в които p трябва да се промени и преизчисли, за да се изравни броят на задържанията за държава на знамето с лимитите. Всяко 3 %-ово нарастване или снижаване на p съответства на един цял EF-пункт. За държави на знамето, категоризирани в сивия списък, EF се изчислява посредством следната формула:
                  
                     
               
            
                  5.
               
               
                  Трябва да се вземат предвид следните стойности за EF, за да се сортират държавите на знамето от черния списък в много високия, високия, среден до високия или средния риск:
                  
                               
                           
                           
                              
                                 EF = 4,01 и повече означава много висок риск
                           
                        
                               
                           
                           
                              
                                 EF = 3,01 до 4,00 означава висок риск
                           
                        
                               
                           
                           
                              
                                 EF = 2,01 до 3,00 означава среден до висок риск
                           
                        
                               
                           
                           
                              
                                 EF = 1,01 до 2,00 означава среден риск.